Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 490/13/6606	Lučenec, 22.10.2013
EEČ : 2-47-180-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 18.09.2013 o 22.20 hod. v mieste výkonu práce v spoločnosti XXXXX. na ul. XXXXX odcudzila 1 kg medených trubiek, ktoré si vložila do kabelky a pri odchode z práce bola na vrátnici kontrolovaná pracovníkom SBS, výrobky ktoré boli vrátené v nepoškodenom stave, čím spoločnosti XXXXX spôsobila škodu vo výške 19,94 € a  tohto konania sa dopustila napriek tomu, že dňa 06.11.2012 sa dopustila priestupku proti majetku podľa § 50 ods. 1 Zák.č. 372/1990 Zb. o priestupkoch, kedy v predajni XXXXX vo Fiľakove odcudzila tovar v hodnote 6,36 €, za čo jej bola uložená bloková pokuta 20 €, č. bloku AB730137.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného policajta PZ, Obvodného oddelenia PZ XXXXX sp. zn. ORP-1382/FI-LC-13 bolo dňa 23.09.2013 začaté trestné stíhanie a súčasne vznesené obvinenie XXXXX  pre prečin krádeže podľa § 212 ods. 2 písm. f) Tr. zák. na tom skutkovom základe, že dňa 18.09.2013 o 22.20 hod. v mieste výkonu práce v spoločnosti XXXXX na ul. TXXXXX odcudzila 1 kg medených trubiek, ktoré si vložila do kabelky a pri odchode z práce bola na vrátnici kontrolovaná pracovníkom SBS, výrobky ktoré boli vrátené v nepoškodenom stave, čím spoločnosti XXXXX spôsobila škodu vo výške 19,94 € a  tohto konania sa dopustila napriek tomu, že dňa 06.11.2012 sa dopustila priestupku proti majetku podľa § 50 ods. 1 Zák.č. 372/1990 Zb. o priestupkoch, kedy v predajni XXXXX vo Fiľakove odcudzila tovar v hodnote 6,36 €, za čo jej bola uložená bloková pokuta 20 €, č. bloku AB730137.

Obvinená XXXXX pracovala v spoločnosti XXXXX pri páse, kde vyrábali medené agregáty do kuchynskej linky. Keď jej skončila práca, vzala z výrobného pásu 1 kg medených trubiek, pričom sa jednalo o odpad, resp. o chybné výrobky, ktoré už neboli použiteľné. Chcela ich odniesť do šrotu. Vložila si trubky do kabelky a po odchode z práce bola kontrolovaná pracovníkom SBS, na výzvu ktorého medené trubky vydala.  

Svedok - poškodený XXXXX vo svojej výpovedi uviedol, že odcudzený tovar bol vrátený v nepoškodenom stave a hodnotu odcudzených vecí vyčíslil vo výške 19,94 €. 

     	Z predloženého spisového materiálu vyplýva, že obvinená XXXXX nebola doposiaľ súdne trestaná. Zo správy obce XXXXX vyplýva, že jej správanie nebolo prejednávané komisiou verejného poriadku. Svoje konanie oľutovala a vyhlásila, že spáchala skutok, za ktorý je stíhaná. V predmetnej veci zisťujem, že sa jedná o trestný čin, kde horná hranica trestnej sadzby neprevyšuje hranicu päť rokov, obvinená bola náležite poučená, k spáchanému skutku sa priznala a s postupom podľa § 216 a nasl. Tr. por. súhlasí. 

     	Vzhľadom na uvedené skutočnosti, ako aj s prihliadnutím na osobu obvinenej, jej doterajší život a okolnosti prípadu preukazujú, že podmienečné zastavenie trestného stíhania so skúšobnou dobou na jeden rok možno považovať za dostačujúce. Obvinená je povinná v priebehu skúšobnej doby viesť riadny život, inak prokurátor rozhodne, a to aj počas skúšobnej doby, že sa v trestnom stíhaní bude pokračovať. 

	Vzhľadom k vyššiemu uvedenému bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vratko Demjanovič
prokurátor